COVID-19 : ชายแดนใต้ องค์กรสิทธิฯขอกองกำลังติดอาวุธทุกฝ่ายหยุดยิง-ยุติปิดล้อมตรวจค้น
องค์กรสิทธิฯ ขอกองกำลังติดอาวุธทุกฝ่ายหยุดยิงหยุดใช้อาวุธและยุติการปิดล้อมตรวจค้น การใช้กฎหมายพิเศษจับกุมควบคุมตัวบุคคล เพื่อความร่วมมือในการหยุดระบาดของCOVID-19 ขณะที่ทหารคุมเข้มเขตพรมแดน30 มี.ค.2563 กลุ่มด้วยใจ พร้อมด้วยองค์กรด้านสิทธิมนุษยชน มูลนิธิผสานวัฒนธรรม เครือข่ายผู้ได้รับผลกระทบจากกฎหมายพิเศษJASAD และเครือสิทธิมนุษยชนปาตานี ออกแถลงการณ์ขอให้กองกำลังติดอาวุธทุกฝ่ายหยุดยิง หยุดใช้อาวุธและยุติการปิดล้อมตรวจค้น การใช้กฎหมายพิเศษจับกุมควบคุมตัวบุคคล เพื่อความร่วมมือในการหยุดระบาดของCOVID-19โดยมีรายละเอียดแถลงการณ์ดังนี้เผยแพร่30มีนาคม2563มีข้อมูลจากศูนย์เฝ้าระวังสถานการณ์ภาคใต้ว่าความขัดแย้งทางอาวุธกว่า15ปีในพื้นที่จังหวัดชายแดนใต้มีผู้คนเสียชีวิต7111และได้รับบาดเจ็บ13266 จากความรุนแรงต่อชีวิตทางกายภาพที่เกิดขึ้นและผลกระทบทางอ้อมต่อทรัพย์สินและต่อสาธารณะไม่ว่าจะเป็นอาคาร สถานที่ถูกทำลาย ที่เกิดขึ้นจากการปฏิบัติการทางทหารของกองกำลังติดอาวุธหลายฝ่าย ทำให้เกิดความเดือดร้อนและเสียหายต่อชีวิตและทรัพย์สินอย่างต่อเนื่อง รวมทั้งการบังคับใช้กฎหมายทั้งการปิดล้อม จับกุม ควบคุมตัวด้วยกฎหมายพิเศษ ทำให้มีข้อร้องเรียนเรื่องการทรมาน การจับกุมตามอำเภอใจ และการวิสามัญฆาตกรรมจากการปฏิบัติการทางทหารของหน่วยงานความมั่นคงของไทย ทั้งหมดนี้ส่งผลกระทบทั้งกายภาพและจิตใจของประชาชนทั้งในพื้นที่และต่างพื้นที่อย่างหนักหนาสาหัส ซึ่งแสดงให้เห็นถึงความยากลำบากในการสร้างสันติภาพในพื้นที่จังหวัดชายแดนใต้แม้จะมีหน่วยงานไม่ว่าจะเป็นภาครัฐหรือองค์กรพัฒนาเอกชน ประชาชน ได้ร่วมมือกันเพื่อให้ความช่วยเหลือประชาชนที่ยากลำบากในสถานการณ์ความขัดแย้งทางอาวุธที่เกิดขึ้นในพื้นที่จังหวัดชายแดนใต้อย่างต่อเนื่อง แต่ครอบครัวผู้ได้รับผลกระทบที่มีจำนวนมากและหลายๆครอบครัวไม่สามารถเข้าถึงการดูแลเข้าถึงสิทธิขั้นพื้นฐานทางทั้งทางการเมืองเศรษฐกิจสังคม รวมทั้งทางสิทธิด้านสุขภาพ อีกทั้งในขณะที่ต้องเผชิญกับปัญหาทางด้านเศรษฐกิจในสภาพเศรษฐกิจที่ทรุดตัว ตอนนี้เราต้องเผชิญกับโรคระบาดทั่วโลกที่เรียกว่าCOVID -19ที่แพร่ระบาดอย่างรวดเร็วไปทั่วโลกและในประเทศไทย จังหวัดชายแดนใต้เองก็ไม่สามารถหลีกเลี่ยงการระบาดนี้ได้ ทำให้ประชาชนมีความเสี่ยงต่อปัญหาสุขภาพที่ประเมินไม่ได้กลุ่มด้วยใจและองค์กรด้านสิทธิมนุษยชนตามรายนามด้านล่างนี้จึงมีข้อเรียกร้องต่อการรับมือสถานการณ์โควิด19ต่อกลุ่มติดอาวุธทุกฝ่ายดังนี้1.ขอให้ฝ่ายกองกำลังติดอาวุธทุกฝ่ายรวมทั้งของBRNหยุดยิง หยุดการใช้ความรุนแรงทางอาวุธทุกรูปแบบทันทีและขจัดอุปสรรคในการช่วยชีวิตประชาชน การหยุดยิงใด ๆ จะต้องมาพร้อมกับความพยายามโดยสุจริตเพื่อฟื้นฟูสันติภาพที่ยั่งยืน2.ขอให้รัฐบาลไทยโดยเฉพาะกองอำนวยการรักษาความมั่นคงภายในภาค 4 ส่วนหน้า ยุติวิกฤตการณ์ครั้งนี้ได้โดยการยุติปฏิบัติการทางทหารเพื่อแสดงให้เห็นถึงความร่วมมือกับคู่ขัดแย้งในการยุติการแพร่ระบาดของCOVID-19ที่สร้างความยากลำบากทางด้านสุขภาพ การศึกษา สังคมและเศรษฐกิจต่อประชาชน ทุกเพศ วัย ศาสนา อยู่ในขณะนี้3.เพื่อการเคารพต่อสิทธิมนุษยชนในการเข้าถึงความยุติธรรม ขอให้ยุติการปิดล้อมตรวจค้น การติดตามจับกุมโดยพลการต่อบุคคลที่ไม่มีหมายจับอาญา และปล่อยตัวบุคคลที่ถูกควบคุมตัวตามอำนาจกฎหมายพิเศษทันที4.ขอให้หน่วยงานรัฐ เอกชน ดำเนินการอย่างมีประสิทธิภาพให้ชาวจังหวัดชายแดนใต้ได้เข้าถึงความช่วยเหลือด้านมนุษยธรรมเช่นอาหาร ที่พักพิงในการกักตัว การดูแลสุขภาพการศึกษาและการจ้างงาน แต่ฝ่ายคู่ต่อสู้ทั้งสองฝ่ายทำให้เกิดความหวาดระแวง ไม่ไว้วางใจ ในหมู่ประชาชน การระบาดCOVID-19ที่กำลังส่งผลต่อประชาชนอย่างกว้างขวางกลุ่มด้วยใจและองค์กรสิทธิมนุษยชนตามรายนามนี้ ขอเรียกร้องให้คู่ต่อสู้ทุกฝ่ายให้ความร่วมมือในการยุติการระบาดของโรคCOVID-19และให้ความช่วยเหลือด้านมนุษยธรรมและขจัดอุปสรรคทางราชการทั้งหมดที่ทำให้ไม่สามารถเข้าถึงพื้นที่ความร่วมมือระหว่างBRNและกองอำนวยการรักษาความมั่นคงภายในภาค 4 ส่วนหน้าในครั้งนี้จะเป็นการแสดงความจริงใจอย่างเป็นรูปธรรมในการสร้างสันติภาพให้กับประชาชนอย่างยั่งยืนองค์กรที่ลงนามกลุ่มด้วยใจมูลนิธิผสานวัฒนธรรมเครือข่ายผู้ได้รับผลกระทบจากกฎหมายพิเศษJASADเครือสิทธิมนุษยชนปาตานีขณะที่ศูนย์ประชาสัมพันธ์ กองอำนวยการรักษาความมั่นคงภายในภาค 4 ส่วนหน้า (กอ.รมน.ภาค 4 ส่วนหน้า) รายงานว่าเมื่อวันที่ 29 มี.ค. 2563 เวลา 10.30 น. ที่บริเวณเขตพื้นที่พรมแดน ไทย-มาเลเซีย อำเภอแว้ง จังหวัดนราธิวาส พันเอก โกเมธ รัตนผ่องใส ผู้บังคับกองพันทหารราบเชิงรุกที่ 1 ตรวจเยี่ยมกำลังพล ที่ออกปฏิบัติหน้าที่ ดูแลเขตพื้นที่รับผิดชอบพรมแดน ไทย-มาเลเซีย เพื่อแนะนำแนวทางในการปฏิบัติงานให้กับกำลังพล รวมทั้งได้ชี้แจงเกี่ยวกับมาตรการ การเฝ้าระวังป้องกัน และควบคุมเชื้อไวรัส COVID - 19 จากบุคคลที่อาจจะลักลอบผ่าน เข้า-ออกทั้งนี้ ผู้บังคับกองพันทหารราบเชิงรุกที่ 1 ได้ตรวจมาตรการในการป้องกัน และยับยั้งการติดเชื่อไวรัส COVID - 19 โดยได้มีการคัดกรองบุคคลผ่าน เข้า-ออก รวมทั้งตรวจการบันทึกบุคคล ยานพาหนะในการเข้า - ออก และได้ชี้แจงเน้นย้ำ กำลังพลให้ปฏิบัติตามข้อสั่งการของผู้บังคับบัญชา และให้ตระหนักถึงมาตรการในการป้องกันการติดเชื้อไวรัส COVID - 19 อีกทั้งการจัดหาอุปกรณ์ในการฉีดน้ำยาฆ่าเชื้อ โดยได้เน้นย้ำให้ดำเนินการฉีดยาฆ่าเชื้อเป็นประจำทุกวัน
องค์กรสิทธิฯ ขอกองกำลังติดอาวุธทุกฝ่ายหยุดยิง หยุดใช้อาวุธและยุติการปิดล้อมตรวจค้น การใช้กฎหมายพิเศษจับกุมควบคุมตัวบุคคล เพื่อความร่วมมือในการหยุดระบาดของ COVID-19 ขณะที่ทหารคุมเข้มเขตพรมแดน 30
COVID-19,ชายแดนใต้,กองกำลังติดอาวุธ,กลุ่มด้วยใจ,ทหาร